**Robotex** on Eestis asuv ja globaalselt tegutsev inseneriharidust toetav ning tuleviku talente ja ettevõtteid ühendav organisatsioon, mille peamiseks väljundiks on robootika suurürituse Robotex International korraldamine. 

Robotex International on maailma suurim robotivõistlus, mis sai alguse 2001. aastal Tallinna Tehnikaülikoolist. Võisteldud on näiteks joonejärgimises, labürindi läbimises, võrkpallis, köieronimises, toa koristamises, jalgpallis, veerallis, rallikrossis, merepäästes ja teistes ülesannetes. Võistlusel on olnud osalejaid mitmest gümnaasiumist, ülikoolist ja ettevõttest, sealhulgas ka välismaalt.

Ajalugu
=======

2008. aastast on üritus saanud laiema haarde ning sinna kaasatakse võimalikult palju robootikast ja tehnikast huvitatuid. Sellega seoses on Robotexil lisaks võistlustele palju uusi väljapanekud, näitusi ja noortele suunatud töötube.  

2008. aastal lisandus robotivõistlustele tehnoloogianäitus eesmärgiga teha üritus külastajatele veelgi põnevamaks ning anda võimalus tutvuda innovatiivsete lahenduste ja tehnoloogiatega. 

Alates 2010. aastast on üritus mitmepäevane, mis võimaldab korraldada erineva raskusastmega võistlusi ning tuua kokku kõik robootika-, teaduse- ja tehnikahuvilised.  

2015. aastal saavutas Robotex mitteametlikult suurima robotivõistluse tiitli Euroopas. 

2020. aasta seisuga toimuvad Robotex eelüritused 8 riigis üle kogu maailma (Soome, Küpros, Kreeka, Hiina, India, Armeenia, Türgi ja Lõuna-Korea).

2012 – jalgpall
---------------

23.–25. novembril toimus Robotex 2012 raames Tallinna Tehnikaülikooli spordihoones jalgpalli-, joonejälgimise ja sumovõistlus. Jalgpallivõistlusel oli võrreldes eelmise aastaga kaotatud väljaku seinad. Toimus ka kaks-kahe-vastu näidisvõistlus.

### Tulemused

#### LEGO Sumo

1. Saue Gümnaasiumi võistkond SGR robotiga Väle Rebane
2. TTÜ võistkond Marianne ja Sõbrad robotiga 007
3. TTÜ võistkond Nonsense robotiga Skorpion

#### Professionaalide jalgpall

1. TTÜ võistkond Mäger robotiga Darth Mäger
2. TÜ võistkond Team Spirit robotiga Telliskivi 2
3. EIK võistkond Neve robotiga Neve 3

2011 – jalgpall
---------------

Robotex 2011 võistlusülesanne sarnanes väga 2010. aasta omaga. Eesmärgiks oli rohelise vaibaga kaetud väljaku peal võimalikult palju oranže golfipalle vastasväravasse lüüa.

Lisaks toimus Robotexi raames ka robotite joonejälgimise ning FIRST Lego League võistlus.

### Tulemused

#### Jalgpall

1. IT Kolledži võistkond Madistajad robotiga Madistaja
2. IT Kolledži võistkond Peeter robotiga Peeter
3. IT Kolledži võistkond Neve robotiga Neve 2
4. Tartu Ülikooli võistkond Telliskivi robotiga N9-bot
5. IT Kolledži võistkond Palmer robotiga Palmer

#### Joonejälgimine

1. Läti võistkond Robotics & Electronics club of RTU robotiga Silent
2. Läti võistkond Stable robotiga Steel Gepard
3. Läti võistkond Electronics and Robotics robotiga Loud

2010 – jalgpall
---------------

Korraga võistlesid ühel 2×3 m suurusel rohelise vaibaga kaetud väljakul üksteise vastu kaks robotit. Eesmärgiks oli ühe 90 sekundi pikkuse vooru jooksul võimalikult palju üheksast oranžist golfipallist väravasse lüüa.

Võistlus toimus kahes alagrupis: Pro-grupp ja avatud grupp. Avatud grupis olid ilma kaamerata robotid ja Pro-grupis kaameraga robotid.

### Tulemused

#### Pro-grupp

1. IT Kolledži võistkond N.E.V.E robotiga Neve.
2. IT Kolledži võistkond Madistajad robotiga Madistaja.
3. Tallinna Tehnikaülikooli Robotiklubi võistkond Mäger robotiga Darth Mäger.

* Parima disaini auhind: TTÜ Robotiklubi võistkond Mäger robotiga Darth Mäger.
* Ilusaima koodi auhind: Tartu Ülikooli ja Tallinna Tehnikakõrgkooli võistkond RIHMA robotiga Robin.

#### Avatud grupp

1. Tartu Ülikooli ja Tallinna Tehnikakõrgkooli võistkond Kuulipildur robotiga Goblin.
2. Tartu Kivilinna Gümnaasium võistkond NXT Hispaania robotiga David "LEGO" Villa.
3. Saue Gümnaasium võistkond MS8 robotiga SG4.

2009 – jalgpall
---------------

2009. aastal võistlesid ühe 2×3 m suuruse valgeks värvitud puust platsi peal kaks robotit üksteise vastu. Eesmärgiks oli 90 sekundi pikkuse vooru ajal lüüa vastase väravasse võimalikult palju platsil olnud 10 valgest golfipallist.

### Tulemused

1. IT Kolledži robotiklubi robot "Troller-Roller"
2. Tallinna Tehnikaülikooli Robotiklubi robot "Mäger"
3. IT Kolledži Robootikaklubi robot "Digipallur"

* Ilusaim võistluskood: TTÜ Robotiklubi robot "Printer Bob"

2008 – toa koristamine
----------------------

Robotite ülesandeks oli 2×3 m suuruse valgeks värvitud mänguala pealt leida üles kõik kuus tühja 0.33l plekkpurki ja toimetada need ühte väljaku nurka ning kõik kolm võistlusväljakul olnud musta värvi sokki toimetada väljaku teise nurka. Väljakul oli ülesande keerulisemaks muutmiseks ka kolm paksu kataloogi. Iga meeskond võis väljaku nurkadesse paigutada ka majakaid.

### Tulemused

1. IT Kolledži võistkond "Tige Tigu"
2. IT Kolledži võistkond "SuurSilm"
3. IT Kolledži võistkond "Nixie & Co"

2007 – köieronimine
-------------------

2007. aastal oli Robotexi robotite eesmärgiks liikuda võimalikult kiiresti, üle platsi köie juurde, ronida üles ning jääda seisma kindlaks määratud kohas.

### Tulemused

1. Tallinna Tehnikaülikooli võistkond Viplala
2. IT Kolledži võistkond Diablo
3. Tartu Ülikooli võistkond Team Helina ja Püha Vaim 4000

* Parim gümnaasiumi võistkond: Nõo Gümnaasiumi võistkond robotitega Osaleja ja Proovija.
* Kõige töökindlam robot: Tartu Ülikooli võistkond Team Helina ja Püha Vaim 4000
* Kõige innovaatilisema roboti eriauhind: IT Kolledži võistkond FuruKitsune

2006 – võrkpall
---------------

### Tulemused

1. Tartu Ülikool, Viies Ratas
2. IT Kolledž, IT-Koll
3. IT Kolledž, Kitsune SE
4. Tallinna Tehnikaülikool, Robosqua
5. Tartu Ülikool, Giljotiin2

2005 – mängukaru päästmine
--------------------------

### Tulemused

1. IT Kolledž, PLAAT
2. Tartu Ülikool, KOHUKE
3. IT Kolledž, KITSUNE
4. Tartu Ülikool, OOL SÜSTEMS JA KOMPANII
5. IT Kolledž ODO

2004 – purkide ümberpööramine
-----------------------------

Robotid pidid 4×4m suuruselt platsilt leidma sinna paigutatud purgid ja need kõik ühe korra ümber keerama.

### Tulemused

1. IT Kolledž, IC
2. IT Kolledž, Tank
3. IT Kolledž, Full Disk

2003 – labürint
---------------

4 × 4 m väljakule oli ehitatud labürint, mille sees olid objektid, mida robot märgistama pidi.

### Tulemused

1. IT Kolledž, Valdur Kaldvee
2. Tallinna Tehnikaülikool, Lõgismadu
3. Tallinna Tehnikaülikool, Skorpion
4. Rootsi Kuninglik Tehnikaülikool, Närsynt

2002 – lambakarjus
------------------

Eesmärgiks oli 2.4 m × 2.6 m suuruse musta laua pealt kokku korjata kõik mustad pallid ja viia need kindlaks määratud nurka.

### Tulemused

1. koht: Margus Ernits, Argo Liiv ja Tannar Esna

2. koht: Sander Aiaots, Marek Lints ja Jaan Oras

Auhind parima tehnilise lahenduse eest läks 1. koha saanutele.

2001 – joonejälgimine takistustega
----------------------------------

Robotivõistluse ülesanne oli jälgida joont rajal, kus võivad nii tee peal kui ka kõrval olla takistused.

Välislingid
===========

* Robotexi veebileht
* Tartu Ülikooli Robotiklubi
* TTÜ Robotiklubi
* ITK Robootikaklubi

Viited
======

1. ↑  "Robotex 2012 jalgpalli reeglid" (PDF). Originaali (PDF) arhiivikoopia seisuga 17.11.2015. Vaadatud 13.02.2013.
2. ↑  "Robotex 2012". Originaali arhiivikoopia seisuga 21.04.2015. Vaadatud 13.02.2013.
3. ↑  "Robotex 2011 jalgpalli võistlus". Originaali arhiivikoopia seisuga 4.01.2012. Vaadatud 13.02.2013.